स्थानीय कारागार के वरिष्ठ अधीक्षक आलोक सिंह बताते हैं कि बागपत कांड के बाद आईजी/एडीजी कारागार की ओर से सभी अधीक्षकों से बेहतर सुरक्षा इंतजाम व संसाधनों और बदलाव को लेकर सुझाव मांगे गए हैं। इसी दिशा में बागपत जैसी शहर से बाहर की जेलों को लेकर कड़े सुरक्षा इंतजामों पर जोर दिया गया है। प्रदेश के कई शहर ऐसे हैं, जहां शहर से बाहर जेल हैं। वहां सुरक्षा व मुलाकात की व्यवस्था बेहद जटिल व कड़ी होना जरूरी है।